Ai Xia

Ai Xia (kinesisk: 艾霞, pinyin: Ài Xiá; egentlig Yan Yinan; født 29. november 1912 i Tianjin i Kina, død 15. februar 1934 i Shanghai) var en kinesisk skuespillerinne.

Hun arbeidet for filmselskapet Mingxing i Shanghai. I Zhang Shichuans lydfilm Zhifen shichang (The Tenderness Market; 1933) spilte hun en av hovedrollene ved siden av Hu Die, likeså samme år med Zhao Dan i Shi dai de er nü. En av hennes siste filmroller var i Cheng Bugaos sosialkritiske film Chun can (Spring Silkworms, 1933). Hun var i alt med i omtrent syv filmer.

Ai Xia tok sitt eget liv i en alder av 21 år, ved å forgifte seg selv med råopium. Hennes skjebne ligger til grunn for Cai Chushengs film Xin nü xing (1934) med Ruan Lingyu.

Referanser

Eksterne lenker 
 
 Biografi med foto fra Baidu Baike

Kinesiske skuespillere
Personer fra Tianjin